รถพ่วงตีนผีหนี ตร. ชนรถปิกอัพตกคลอง พ่อ-ลูกชาย 3 ขวบ จมน้ำหวิดดับ 
เครดิตภาพจาก เจ้าหน้าที่มูลนิธิรวมใจการกุศลราชบุรี,หนุ่มวัย 41 ปี ขับปิกอัพมากับลูกน้อยวัย 3 ขวบ ถึงริมคลองชลประทานที่บ้านโป่ง ราชบุรี ถูกรถพ่วงที่คนขับซิ่งหนีตำรวจชนกระเด็นตกคลอง ถูกช่วยขึ้นมาได้ในสภาพคนพ่อหมดสติ อาการสาหัส ส่วนลูกชายปลอดภัย คู่กรณีหนีไปจอดรถทิ้งไว้ในเขตท่ามะกา  ,วันที่ 13 ต.ค. พ.ต.ต.เกรียงศักดิ์ บัวโพธิ์ สว. (สอบสวน) สภ.บ้านโป่ง จ.ราชบุรี รับแจ้งเหตุรถกระบะพุ่งตกคลอง มีผู้บาดเจ็บที่บริเวณถนนริมคลองชลประทานบ้านลาดบัวขาว หมู่ 4 ต.ลาดบัวขาว อ.บ้านโป่ง ไปตรวจสอบพร้อมเจ้าหน้าที่มูลนิธิรวมใจการกุศลราชบุรี,ที่เกิดเหตุพบรถกระบะอีซูซุ 4 ประตู สีขาว ทะเบียน 1 กน 9995 กรุงเทพมหานคร สภาพจมน้ำเกือบมิดคันโผล่แต่หลังคา มีผู้ติดภายในรถ 2 ราย ทราบชื่อต่อมาคือ นายทวีศักดิ์ ปิ่นมิ่งเจริญ อายุ 41 ปี และ ด.ช.กิตติศักดิ์ ปิ่นมิ่งเจริญ อายุ 3 ขวบ เจ้าหน้าที่ช่วยกันนำร่างออกจากรถขึ้นมาบนฝั่ง สภาพนายทวีศักดิ์ ซึ่งเป็นพ่อจมน้ำหมดสติ อาการสาหัส เร่งนำตัวส่ง รพ.บ้านโป่ง ส่วนลูกชายอาการปลอดภัย,จากการสอบสวนทราบว่า ขณะนายทวีศักดิ์ ขับรถกระบะมากับลูกชายมุ่งหน้ากลับบ้าน ถึงถนนริมคลอง มีรถบรรทุกสิบล้ออีซูซุ ตัวแม่ทะเบียน 82-3565 กาญจนบุรี ตัวลูกทะเบียน 82-3566 กาญจนบุรี ขับหลบหนีการจับกุมของเจ้าหน้าที่ตำรวจ สภ.บ้านโป่ง ก่อนพุ่งเข้าชนรถกระบะตกไปในคลอง แล้วเร่งเครื่องหนี ก่อนจอดรถทิ้งไว้ที่ อ.ท่ามะกา จ.กาญจนบุรี ส่วนคนขับหลบหนี เบื้องต้นเจ้าหน้าที่ได้ตรวจยึดรถสิบล้อไว้ เพื่อติดตามคนขับมาดำเนินคดีต่อไป.
หนุ่มวัย41ปี ขับปิกอัพมากับลูกน้อยวัย 3 ขวบ ถึงริมคลองชลประทานที่บ้านโป่ง ราชบุรี ถูกรถพ่วงที่คนขับซิ่งหนีตำรวจชนกระเด็นตกคลอง ถูกช่วยขึ้นมาได้ในสภาพคนพ่อหมดสติอาการสาหัส ส่วนลูกชายปลอดภัย คู่กรณีหนีไปจอดรถทิ้งไว้ในเขตท่ามะกา
ชนปิกอัพ,รถพ่วงชนปิกอัพ,พ่อลูกจมน้ำ,ปิกอัพตกคลอง,รถพ่วงตีนผี,บ้านโป่ง